Silická Brezová

eta|maldekstra|250ra|Fajroestingista stacio
eta|maldekstra|250ra|Turisma tabulo en Silická Brezová ( ruĝa linio)
eta|maldekstra|250ra|Turisma tabulo en Silická Brezová ( blua linio)
Silická Brezová, hungare Szádvárborsa [sAdvArborŝa] estas malgranda vilaĝeto en Slovakio, en Regiono Košice, en Distrikto Rožňava. Ĝis 1906 la oficiala hungara nomo estis Borzova, poste pro la hungareca politiko la vilaĝo ricevis pli hungarecan nomon.

 Situo 
Silická Brezová situas sur ebenaĵo, laŭ la hungara landlimo, fine de sakovojo. Rožňava troviĝas 22 km.

 Historio 
La loko estis loĝata dum la neolitiko. La vilaĝo estis unue menciita en la jaro 1399 en formo "Borzua". En 1564 la turkoj faris senhoma la vilaĝon. En 1828 oni nombris 75 domojn kaj 619 homojn. En 1910 loĝis en Szádvárborsa 423 da homoj, (ĉiuj hungaroj). Ĝis Traktato de Trianon Szádvárborsa apartenis al Hungara reĝlando, al Gömör kaj Kis-Hont, al distrikto de Rozsnyó, poste al Ĉeĥoslovakio, fine ekde 1993 al Slovakio. Inter 1938-1944 la vilaĝo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. Apud la vilaĝo oni minadas marmoron. En 2001 loĝis en Silická Brezová 192 da homoj, (141 hungaroj, 43 slovakoj, 4 ukrainoj kaj aliaj). Ekde 2008 ambaŭ ŝtatoj apartenas al interna zono de Schengen, sekve la limo estas trairebla senkontrole.

 Vidindaĵoj 
 kalvinana renesanca preĝejo de 1798, aparta klasikisma turo konstruiĝis en la 19-a jarcento
 klasikisma katolika preĝejo omaĝe al Ĉieliro de Nia Sinjoro de 1827
 kavo 800 m-ojn longa

 Famuloj 
En la iama Borzova naskiĝis hungara juristo Lajos Kallós.

Kategorio:Municipoj en distrikto Rožňava